stanford-oval/wikipedia huggingface dataset:
คณะสังคมสงเคราะห์ศาสตร์ มหาวิทยาลัยธรรมศาสตร์
การดำเนินงาน

การดำเนินงานของคณะสังคมสงเคราะห์ศาสตร์ แบ่งออกเป็น 4 ด้าน คือ
การสอน : เปิดหลักสูตรการศึกษาทั้งในระดับปริญญาตรี ปริญญาโท และปริญญาเอก, สร้างและพัฒนาหลักสูตรให้ทันสมัยสอดคล้องกับภาวการณ์ปัจจุบัน, นำเทคนิคและเทคโนโลยีที่ทันสมัยมาใช้ในการเรียนการสอน, สนับสนุนกิจกรรมการเรียนการสอน และกิจกรรมนักศึกษา, ขยายโอกาสทางการศึกษาไปสู่ส่วนภูมิภาค, ขยายเครือข่ายความร่วมมือทางวิชาการกับองค์กร/หน่วยงาน/ชุมชน ทั้งในและต่างประเทศ, พัฒนาบุคลากรทั้งสายวิชาการและสายสนับสนุนวิชาการ, พัฒนาระบบประกันคุณภาพการศึกษา, พัฒนาคุณภาพทางวิชาการเพื่อเป็นศูนย์การศึกษาด้านสังคมสงเคราะห์และ สวัสดิการสังคมของภูมิภาคเอเชียตะวันออกเฉียงใต้
การวิจัย : ดำเนินการ/สนับสนุนคณาจารย์ และบุคลากรในการศึกษาวิจัย เพื่อสร้างและพัฒนาองค์ความรู้ด้านสังคมสงเคราะห์และสวัสดิการสังคม และสาขาที่เกี่ยวข้อง รวมถึงการวิจัยเพื่อพัฒนาหลักสูตร การจัดการเรียนการสอน และการบริหารจัดการ, การผลิตตำรา และจัดทำบทความทางวิชาการ, ดำเนินการจัดหา/ประสานงาน/แจ้งแหล่งทุนสนับสนุนการวิจัยทั้งภายใน และภายนอกสถาบัน, การจัดตั้งกองทุนสนับสนุนการวิจัยของคณะฯ และการสร้างระบบและกลไกในการสนับสนุนการวิจัย
บริการสังคม : เปิดศูนย์บริการสังคมต่าง ๆ เช่น ศูนย์ปฏิบัติการสังคมสงเคราะห์คลองจั่น/ศูนย์พัฒนาเด็กก่อนวัยเรียน, ศูนย์วิจัยและพัฒนาอาชญาวิทยาและกระบวนการยุติธรรม, ศูนย์เพื่อการวางแผนการท่องเที่ยวและการแก้ไขปัญหาความยากจนแห่งเอเชีย, ศูนย์บริการด้านแรงงานและสวัสดิการ, โครงการโบราณคดีชุมชน เป็นต้น, จัดอบรม ประชุม สัมมนา และเสวนาทางวิชาการ, ให้คำปรึกษาปัญหาด้านสังคม, ให้ความร่วมมือกับหน่วยงาน/สถาบันอื่นทั้งในประเทศและต่างประเทศ ในการจัดอบรมสัมมนา และพัฒนาหลักสูตรด้านสังคมสงเคราะห์และสวัสดิการสังคม, การเข้าไปมีส่วนร่วมในการแก้ไขปัญหาสังคมทั้งในเชิงวิชาการ ปฏิบัติการ และการกำหนดนโยบาย และการเข้าไปมีส่วนร่วมในการยกร่าง และผลักดันกฎหมายด้านสังคมสงเคราะห์และ สวัสดิการสังคม เป็นต้น
ทำนุบำรุงศิลปวัฒนธรรม : เปิดการสอนรายวิชาที่เกี่ยวข้องกับศิลปวัฒนธรรม, ภูมิปัญญาท้องถิ่น, สอดแทรกการสอนในเรื่องศิลปวัฒนธรรม คุณธรรม จริยธรรมในทุกรายวิชา, จัด/สนับสนุนการจัดกิจกรรมในการทำนุบำรุงศิลปวัฒนธรรม, สนับสนุนการวิจัยเพื่อทำนุบำรุงศิลปวัฒนธรรม, การเชื่อมโยงการเรียนการสอน การฝึกภาคปฏิบัติ กิจกรรมนักศึกษา และการวิจัย กับการทำนุบำรุงศิลปวัฒนธรรม เช่น โครงการโบราณคดีชุมชน เป็นต้น
การบริหาร

คณะสังคมสงเคราะห์ศาสตร์ แบ่งส่วนราชการออกเป็น 3 ส่วน คือ ภาควิชาสังคมสงเคราะห์ศาสตร์ ภาควิชาการพัฒนาชุมชน และสำนักงานเลขานุการ
ภาควิชาสังคมสงเคราะห์ศาสตร์ แบ่งการบริหารวิชาการออกเป็นอีก 2 กลุ่มชำนาญการ คือ 1.) กลุ่มชำนาญการตามกลุ่มเป้าหมายหรือพื้นที่การปฏิบัติงาน ประกอบด้วย 5 กลุ่ม คือ สังคมสงเคราะห์ศาสตร์ สังคมสงเคราะห์ทางการแพทย์ สังคมสงเคราะห์ทางการศึกษา สังคมสงเคราะห์ในกระบวนการยุติธรรม และพัฒนาแรงงานและสวัสดิการ 2.) กลุ่มชำนาญการด้านวิธีการปฏิบัติงาน ประกอบด้วย 4 กลุ่ม คือ การปฏิบัติงานตรง (Direct Practice) วิจัย (Research) นโยบายสวัสดิการสังคม (Social Welfare Policy) และการบริหารงาน สวัสดิการสังคม (Social Welfare Administration), ภาควิชาการพัฒนาชุมชน ไม่มีการแบ่งเป็นสาขา/กลุ่มชำนาญการ ส่วนสำนักงานเลขานุการ แบ่งออกเป็น 4 งาน คือ งานบริหารและธุรการ งานการคลังและพัสดุ งานบริการการศึกษา และงานบริการวิชาการ
งิ้วล้อการเมือง

งิ้วล้อการเมือง คณะสังคมสงเคราะห์ศาสตร์ แห่งมหาวิทยาลัยธรรมศาสตร์ หรือที่รู้จักกันในชื่องิ้วธรรมศาสตร์ เป็นการแสดงล้อเลียนเสียดสีสถานการณ์บ้านเมืองปัจจุบัน ที่นำเอาอุปรากรจีนหรืองิ้วมาดัดแปลง เริ่มมีตั้งแต่ พ.ศ. 2500 ที่ชุมนุมนาฏศิลป์ ส่วนใหญ่มักใช้เรื่องสามก๊กผสานกับสถานการณ์บ้านเมืองในขณะนั้น ๆ เป็นสำคัญ การแสดงงิ้วธรรมศาสตร์หยุดไปช่วงหนึ่งหลังเหตุการณ์ 6 ตุลามหาวิปโยค และกลับมาอีกครั้งเหตุการณ์พฤษภาทมิฬ พ.ศ. 2535 จากนั้นก็หยุดไป และมาเริ่มอีกครั้งในการขับไล่ทักษิณ ชินวัตร ปัจจุบันงิ้วธรรมศาสตร์ที่เล่นอยู่มหาวิทยาลัยธรรมศาสตร์จริง ๆ กับงิ้วที่เล่นในการชุมนุมเรียกร้อง ขับไล่นายกทักษิณนั้นเป็นคนละงิ้วกัน แต่มีที่มาเดียวกัน กล่าวคือเป็นงิ้วที่เริ่มจากคณะนิติศาสตร์ และต่อมาคณะนิติศาสตร์ไม่มีคนสืบงานต่อ งิ้วล้อการเมืองธรรมศาสตร์ปัจจุบันจึงตกสืบเนื่องมาเป็นงิ้วของคณะสังคมสงเคราะห์ศาสตร์ มหาวิทยาลัยธรรมศาสตร์เป็นชมรมปิด รับเฉพาะนักศึกษาสังคมสงเคราะห์เท่านั้น เรียกได้ว่า งิ้วล้อการเมืองคณะสังคมสงเคราะห์ศาสตร์ เล่นโดยนักศึกษาจริง ๆ ซึ่งการเล่นนั้นจะเล่นบทให้เข้ากับสถานณ์บ้านเมืองและใช้เหตุและผล ความคิดของนักศึกษาอย่างแท้จริง ส่วนงิ้วที่เล่น ณ เวทีพันธมิตร เป็น แค่ศิษย์เก่าธรรมศาสตร์ที่สนับสนุนฝ่ายพันธมิตรและเคยเล่นงิ้วมาก่อน และใช้ชื่อว่า งิ้วธรรมศาสตร์ ทั้ง ๆ ที่งิ้วธรรมศาสตร์ที่แท้จริงและเล่นโดยนักศึกษาธรรมศาสตร์นั้นคือ งิ้วล้อการเมือง คณะสังคมสงเคราะห์ศาสตร์ แห่งมหาวิทยาลัยธรรมศาสตร์ โดยงานประจำที่งิ้วล้อการเมืองเล่นทุกปี คือ งานรับเพื่อนใหม่ งานวันครบรอบการสถาปณาคณะสังคมสงเคราะห์ศาสตร์ และงานเปิดโลกกิจกรรมมหาวิทยาลัยธรรมศาสตร์ ปัจจุบันคณะงิ้วล้อการเมืองเปิดรับงานแสดงทั้งในและนอกสถานที่ตลอดทั้งปีอีกด้วย
ทำเนียบคณบดี

| ลำดับที่ | ชื่อ-สกุล | ปีที่ดำรงตำแหน่ง |
| --- | --- | --- |
| 1. | ศาสตราจารย์ มาลัย หุวะนันทน์ | พ.ศ. 2497 |
| 2. | ศาสตราจารย์ วิบูลย์ ธรรมวิทย์ | พ.ศ. 2504 |
| 3. | ศาสตราจารย์ พลตรี บัญชา มินทรขินทร์ | พ.ศ. 2504 – 2508 |
| 4. | ศาสตราจารย์ ปกรณ์ อังศุสิงห์ | พ.ศ. 2508 – 2512 |
| 5. | ศาสตราจารย์ คุณนวลนาฏ อมาตยกุล | พ.ศ. 2512 – 2515 |
| 6. | ศาสตราจารย์ วารุณี บิณฑสันต์ | พ.ศ. 2516 – 2517 |
| 7. | ศาสตราจารย์ เทวี รัชตานนท์ | พ.ศ. 2518 – 2522 |
| 8. | ผู้ช่วยศาสตราจารย์ ณัฐไชย ตันติสุข | พ.ศ. 2523 – 2525 |
| 9. | รองศาสตราจารย์ นันทนีย์ ไชยสุต | พ.ศ. 2526 – 2527 |
| 10. | รองศาสตราจารย์ วิจิตร ระวิวงศ์ | พ.ศ. 2528 – 2529 |
| 11. | รองศาสตราจารย์ วิจิตร ระวิวงศ์ | พ.ศ. 2530 – 2531 |
| 12. | รองศาสตราจารย์ นิภา ส.ตุมรสุนทร | พ.ศ. 2531 – 2533 |
| 13. | รองศาสตราจารย์ นิภา ส.ตุมรสุนทร | พ.ศ. 2534 – 2536 |
| 14. | อาจารย์ ดร.เดชา สังขวรรณ | พ.ศ. 2537 – 2540 |
| 15. | ผู้ช่วยศาสตราจารย์ ดร.เดชา สังขวรรณ | พ.ศ. 2541 – 2543 |
| 16. | รองศาสตราจารย์ นงลักษณ์ เอมประดิษฐ์ | พ.ศ. 2543 – 2546 |
| 17. | ผู้ช่วยศาสตราจารย์ อภิญญา เวชยชัย | พ.ศ. 2546 – 2549 |
| 18. | ผู้ช่วยศาสตราจารย์ ดร.จิตติ มงคลชัยอรัญญา | พ.ศ. 2549 – 2552 |
| 19. | รองศาสตราจารย์ ดร. เดชา สังขวรรณ | พ.ศ. 2552 – 2555 |
| 20. | รองศาสตราจารย์ ดร. เดชา สังขวรรณ | พ.ศ. 2555 – 2558 |
| 21 | ศาสตราจารย์ ดร.โกวิทย์  พวงงาม | พ.ศ. 2559 – 2562 |
| 22 | ศาสตราจารย์ระพีพรรณ คำหอม | พ.ศ. 2562 – 2565 |
| 23 | รองศาสตราจารย์ ดร.อัจฉรา ชลายนนาวิน | พ.ศ. 2565 – ปัจจุบัน |
ดุษฏีบัณฑิตกิตติมศักดิ์

ท่านผู้หญิงวิจิตรา ธนะรัชต์ สังคมสงเคราะห์ศาสตรดุษฎีบัณฑิตกิตติมศักดิ์ ปีการศึกษา 2504
นายปกรณ์ อังศุสิงห์ สังคมสงเคราะห์ศาสตรดุษฎีบัณฑิตกิตติมศักดิ์ ปีการศึกษา 2504
นายสุวรรณ รื่นยศ สังคมสงเคราะห์ศาสตรดุษฎีบัณฑิตกิตติมศักดิ์ ปีการศึกษา 2512
หม่อมงามจิตต์ บุรฉัตร สังคมสงเคราะห์ศาสตรดุษฎีบัณฑิตกิตติมศักดิ์ ปีการศึกษา 2512
ศ.คุณนวลนาฏ อมาตยกุล สังคมสงเคราะห์ศาสตรดุษฎีบัณฑิตกิตติมศักดิ์ ปีการศึกษา 2517
คุณหญิงจันทนี สันตะบุตร สังคมสงเคราะห์ศาสตรดุษฎีบัณฑิตกิตติมศักดิ์ ปีการศึกษา 2524
ศ.นิคม จันทรวิทุร สังคมสงเคราะห์ศาสตรดุษฎีบัณฑิตกิตติมศักดิ์ ปีการศึกษา2525
คุณหญิงอัมพร มีศุข สังคมสงเคราะห์ศาสตรดุษฎีบัณฑิตกิตติมศักดิ์ ปีการศึกษา 2527
ผศ.ณัฐไชย ตันติสุข สังคมสงเคราะห์ศาสตรดุษฎีบัณฑิตกิตติมศักดิ์ ปีการศึกษา 2529
ศรีสว่าง พั่ววงศ์แพทย์ สังคมสงเคราะห์ศาสตรดุษฎีบัณฑิตกิตติมศักดิ์ ปีการศึกษา 2529
ศ.วารุณี บิณฑสันต์ สังคมสงเคราะห์ศาสตรดุษฎีบัณฑิตกิตติมศักดิ์ ปีการศึกษา 2533
บุญธรรม ต.สุวรรณ สังคมสงเคราะห์ศาสตรดุษฎีบัณฑิตกิตติมศักดิ์ ปีการศึกษา 2533
ดร.สายสุรี จุติกุล สังคมสงเคราะห์ศาสตรดุษฎีบัณฑิตกิตติมศักดิ์ ปีการศึกษา 2535
นายไสว พราหมณี สังคมสงเคราะห์ศาสตรดุษฎีบัณฑิตกิตติมศักดิ์ ปีการศึกษา 2536
พระพรหมคุณาภรณ์ (จิรปุญโญ ด.เจียม กุลละวณิชย์) สังคมสงเคราะห์ศาสตรดุษฎีบัณฑิตกิตติมศักดิ์ ปีการศึกษา 2538
พระครูอาทรประชานาถ (พระอธิการอลงกต) สังคมสงเคราะห์ศาสตรดุษฎีบัณฑิตกิตติมศักดิ์ ปีการศึกษา 2539
ขนิษฐา เทวินทรภักติ สังคมสงเคราะห์ศาสตรดุษฎีบัณฑิตกิตติมศักดิ์ ปีการศึกษา 2543
รศ.วิจิตร ระวิวงศ์ พัฒนาแรงงานและสวัสดิการดุษฎีบัณฑิตกิตติมศักดิ์ ปีการศึกษา 2543
บาทหลวง โจเซฟ เอช ไมเออร์ สังคมสงเคราะห์ศาสตรดุษฎีบัณฑิตกิตติมศักดิ์ ปีการศึกษา 2545
ศ.เกษมสันต์ วิลาวรรณ พัฒนาแรงงานและสวัสดิการดุษฎีบัณฑิตกิตติมศักดิ์ ปีการศึกษา 2545
นพ.บุญยงค์ วงศ์รักมิตร พัฒนาชุมชนดุษฎีบัณฑิตกิตติมศักดิ์ ปีการศึกษา 2546
ประยงค์ รณรงค์ พัฒนาชุมชนดุษฎีบัณฑิตกิตติมศักดิ์ ปีการศึกษา 2547
สรรพสิทธิ์ คุมพ์ประพันธ์ สังคมสงเคราะห์ศาสตรดุษฎีบัณฑิตกิตติมศักดิ์ ปีการศึกษา 2548
นัทธี จิตสว่าง สังคมสงเคราะห์ศาสตรดุษฎีบัณฑิตกิตติมศักดิ์ ปีการศึกษา 2550
ดาราวรรณ ธรรมารักษ์ สังคมสงเคราะห์ศาสตรดุษฎีบัณฑิตกิตติมศักดิ์ ปีการศึกษา 2551
ไพบูลย์ วัฒนศิริธรรม พัฒนาชุมชนดุษฎีบัณฑิตกิตติมศักดิ์ ปีการศึกษา 2551
รศ. ดร. นพ.พิชิต สุวรรณประกร สังคมสงเคราะห์ศาสตรดุษฎีบัณฑิตกิตติมศักดิ์ ปีการศึกษา 2553
บุญชู ตรีทอง ปรัชญาดุษฎีบัณฑิตกิตติมศักดิ์ สาขาการบริหารสังคม ปีการศึกษา 2554
เพ็ญประภา เกษมสุวรรณ สังคมสงเคราะห์ศาสตรมหาบัณฑิตกิตติมศักดิ์ ปีการศึกษา 2554
แหล่งข้อมูลอื่น

เว็บไซต์คณะสังคมสงเคราะห์ศาสตร์ มหาวิทยาลัยธรรมศาสตร์
Facebook Fanpage คณะสังคมสงเคราะห์ศาสตร์ มหาวิทยาลัยธรรมศาสตร์
กลุ่มหน่วยรบพิเศษ (ญี่ปุ่น)

หน่วยทางการทหาร
| กลุ่มปฏิบัติการพิเศษ (2546 – 2552) กลุ่มหน่วยรบพิเศษ (2552 – ปัจจุบัน) |
| --- | --- |
特殊作戦群
ตราสังกัดกลุ่มหน่วยรบพิเศษ
ประจำการ: 27 มีนาคม พ.ศ. 2547 – ปัจจุบัน
ประเทศ:  ญี่ปุ่น
เหล่า:  กองกำลังป้องกันตนเองภาคพื้นดินญี่ปุ่น
รูปแบบ: หน่วยรบพิเศษ
บทบาท: การยุทธ์เคลื่อนที่ทางอากาศ หน่วยส่งทางอากาศ การป้องกัน คชรน. การยุทธระยะประชิด การสงครามในอากาศหนาว การต่อต้านการแพร่กระจาย การปราบปรามการก่อกบฏ การต่อต้านการก่อการร้าย การปฏิบัติภารกิจโดยตรง อารักขาบุคคลสำคัญ เป้าหมายที่คุ้มค่า ชิงตัวประกัน การสงครามป่า การเข้าตีเจาะระยะไกล การสงครามภูเขา การตีโฉบฉวย การลาดตระเวน การปฏิบัติการพิเศษ การลาดตระเวนพิเศษ การสงครามนอกแบบ
กำลังรบ: ชั้นความลับ, ประมาณการที่ 300
ขึ้นกับ: หน่วยบัญชาการกำลังรบภาคพื้นดิน (ภาษาญี่ปุ่น)​
กองบัญชาการ: ค่ายนาราชิโนะ, ฟูนาบาชิ, จังหวัดชิบะ
สมญา: SFGp/Special Forces Group   (ชื่อใหม่)   TOKUSENGUUN,TOKUSEN (ในภาษาญี่ปุ่น)  SOG/Special Operations Group (ชื่อเดิม)
ปฏิบัติการสำคัญ: สงครามอิรัก การก่อความไม่สงบในอิรัก 
ผู้บังคับบัญชา
ผู้บัญชาการปัจจุบัน: พันเอกทากาโนริ ฮิราตะ
สมาชิกกลุ่มหน่วยรบพิเศษ ใน พ.ศ. 2550
กลุ่มหน่วยรบพิเศษ (ญี่ปุ่น: 特殊作戦群; โรมาจิ: Tokushusakusengun) เป็นหน่วยรบพิเศษและหน่วยต่อต้านการก่อการร้าย ของกองกำลังป้องกันตนเองภาคพื้นดินญี่ปุ่น ก่อตั้งขึ้นใน พ.ศ. 2547 โดยกระทรวงกลาโหมญี่ปุ่น เพื่อดำเนินหน้าที่การต่อต้านการก่อการร้ายและการสงครามกองโจร ที่เป็นภัยคุกคามประเทศญี่ปุ่น และควบคุมการปฏิบัติการทางทหารเพื่อต่อต้านการสงครามกองโจร หรือศัตรูที่เป็นกำลังรบพิเศษ
ฐานบัญชาการหน่วยตั้งที่ค่ายนาราชิโนะ  ในเมืองฟูนาบาชิ, จังหวัดชิบะ ร่วมกับกองพลน้อยส่งทางอากาศที่ 1 ชื่อของหน่วยนี้แรกเริ่มมีชื่อว่า กลุ่มปฏิบัติการพิเศษ
กลุ่มหน่วยรบพิเศษนี้ ได้ถูกกล่าวถึงว่าเป็นกองกำลังรบพิเศษของญี่ปุ่นที่เทียบเท่ากับกรีนเบอเรต์และกองกำลังเดลตาของสหรัฐ
และในช่วงบุกเบิกของการก่อตั้งได้กำลังพลจากทั้ง 2 หน่วย เข้ามาช่วยพัฒนาและสนับสนุน จนได้ก่อตั้งกลุ่มหน่วยรบพิเศษของญี่ปุ่นขึ้นมา
ยุทโธปกรณ์

ปืนเล็กยาวจู่โจม
เอ็ม 4 คาร์บิน
โฮวา ไทป์-89
เฮคเลอร์แอนด์คอช จี 36
เฮคเลอร์แอนด์คอช เอชเค 416
ปืนไรเฟิลการยุทธ
เฮคเลอร์แอนด์คอช เอชเค417
เอฟเอ็น สการ์
ปืนกลมือ
เฮคแลร์อุนด์คอค เอ็มเพ5
มินิบี พีเอ็ม 9
ปืนป้องกันตัวประจำกาย
เฮคแลร์อุนด์คอค เอ็มเพ7
เอฟเอ็น พี90
ปืนพก
เฮคเลอร์แอนด์คอช ยูเอสพี
ปืนไรเฟิลซุ่มยิง
ปืนซุ่มยิง เอ็ม 24
ยุทโธปกรณ์​อื่น
ขีปนาวุธประทับบ่าพื้นสู่อากาศ ไทป์ 91
ขีปนาวุธประทับบ่าต่อต้านรถถัง ไทป์ 01 แอลเอ็มเอที
ปืนไร้แรงสะท้อนถอยหลัง คาร์ล กุสตาร์ฟ 8.4.ซม
ระเบิดมือ
แหล่งข้อมูลอื่น

เว็บไซต์ทางการกลุ่มหน่วยรบพิเศษ (ญี่ปุ่น) เก็บถาวร 2009-09-08 ที่ เวย์แบ็กแมชชีน (ในภาษาญี่ปุ่น)
คณะพยาบาลศาสตร์ มหาวิทยาลัยนราธิวาสราชนครินทร์

| --- | --- |
Faculty of Nursing   Princess of Naradhiwas University

สถาปนา: 14 พฤศจิกายน พ.ศ. 2549; 18 ปีก่อน (2549-11-14)
คณบดี: รองศาสตราจารย์ ดร.ศิริพันธุ์  ศิริพันธุ์
ที่อยู่: 99 คณะพยาบาลศาสตร์ ตำบลโคกเคียน อำเภอเมืองนราธิวาส จังหวัดนราธิวาส 96000
สถานปฏิบัติ: คณะพยาบาลศาสตร์ มหาวิทยาลัยนราธิวาสราชนครินทร์
เว็บไซต์: ns.pnu.ac.th
คณะพยาบาลศาสตร์ มหาวิทยาลัยนราธิวาสราชนครินทร์ ก่อตั้งเมื่อ พ.ศ. 2549 ตามกฎกระทรวงจัดตั้งส่วนราชการฯ เปิดสอนหลักสูตรพยาบาลศาสตรบัณฑิต เริ่มรับนักศึกษาตั้งแต่ปีการศึกษา 2549 เป็นต้นมา โดยในช่วงแรกนั้นการจัดการเรียนการสอนในระดับปริญญาตรี พยาบาลศาสตรบัณฑิต
ประวัติ

วันที่ 9 กุมภาพันธ์ 2548 มหาวิทยาลัยนราธิวาสราชนครินทร์ได้จัดตั้งขึ้นตามพระราชบัญญัติมหาวิทยาลัยนราธิวาสราชนครินทร์ พ.ศ. 2548 โดยการหลอมรวมสถาบันการศึกษาที่มีศักยภาพในการพัฒนาในจังหวัดนราธิวาสจำนวน 4 สถาบัน คือ วิทยาลัยพยาบาลบรมราชชนนี นราธิวาส สังกัด สถาบันพระบรมราชชนก กระทรวงสาธารณสุข วิทยาลัยเทคนิคนราธิวาส วิทยาลัยเกษตรและเทคโนโลยีนราธิวาส และ วิทยาลัยการอาชีพตากใบ ซึ่งสังกัดกระทรวงศึกษาธิการ วันที่ 14 พฤศจิกายน 2549 เปลี่ยนชื่อจากวิทยาลัยพยาบาลบรมราชชนนี นราธิวาส เป็น คณะพยาบาลศาสตร์ มหาวิทยาลัยนราธิวาสราชนครินทร์ ตามประกาศในราชกิจจานุเบกษา ฉบับกฤษฎีกา (เล่มที่ 123 ตอนที่ 118 ก ลงวันที่ 27 พฤศจิกายน 2549) โดยสภามหาวิทยาลัยนราธิวาสราชนครินทร์ในคราวการประชุมครั้งที่ 1/2550 วันที่ 23 มกราคม 2550 มีมติแต่งตั้ง นางมาลี ล้วนแก้ว ผู้อำนวยการวิทยาลัยพยาบาล บรมราชชนนี นราธิวาส ทำหน้าที่รักษาการในตำแหน่งคณบดีคณะพยาบาลศาสตร์โดยทำหน้าที่จนถึงวันที่ 30 กันยายน 2550 และโดยคำสั่ง สภามหาวิทยาลัยในคราวการประชุมครั้งที่ 6/2550 วันที่ 28 มิถุนายน 2550 ได้แต่งตั้งนางทิพยวรรณ นิลทยา เป็นคณบดีคนแรกของคณะพยาบาลศาสตร์ และในปี พ.ศ. 2554 สภามหาวิทยาลัยนราธิวาสราชนครินทร์ได้แต่งตั้ง ผู้ช่วยศาสตราจารย์ ดร.ทิพยวรรณ นิลทยา ดำรงตำแหน่งคณบดี คณะพยาบาลศาสตร์ อีกวาระหนึ่ง
คณะพยาบาลศาสตร์ มหาวิทยาลัยนราธิวาสราชนครินทร์ เดิมมีสถานภาพเป็นวิทยาลัยพยาบาลในสังกัดกระทรวงสาธารณสุข เปิดดำเนินการมาตั้งแต่ พ.ศ. 2505 โดยเริ่มเปิดสอนในหลักสูตรประกาศนียบัตรผู้ช่วยพยาบาล หลักสูตรประกาศนียบัตรพยาบาลศาสตร์ระดับต้น (2 ปี) และหลักสูตรประกาศนียบัตรพยาบาลและผดุงครรภ์ (เฉพาะกาล 2 ปี) สำหรับผู้ช่วยพยาบาล และในปี พ.ศ. 2535 ได้เริ่มเปิดสอนหลักสูตรประกาศนียบัตรพยาบาลศาสตร์ (เทียบเท่าปริญญาตรี) โดยที่หลักสูตรได้พัฒนาขึ้นโดยกระทรวงสาธารณสุข ให้กับวิทยาลัยพยาบาลทั่วประเทศนำไปใช้ หลักสูตรได้พัฒนามาเป็นลำดับอย่างต่อเนื่อง เพื่อให้สอดคล้องกับสภาพสังคมและความก้าวหน้าทางวิทยาการ และโดยเฉพาะอย่างยิ่งเพื่อให้สอดคล้องกับนโยบายปฏิรูประบบสุขภาพของประเทศ
พ.ศ. 2541  สภามหาวิทยาลัยสงขลานครินทร์ได้มีมติรับวิทยาลัยพยาบาลบรมราชชนี นราธิวาส เข้าเป็นสถาบันสมทบของมหาวิทยาลัยสงขลานครินทร์ หลักสูตรประกาศนียบัตรพยาบาลศาสตร์ เทียบเท่าปริญญาตรี ของ วิทยาลัยพยาบาลราชชนนี นราธิวาส ได้รับพัฒนาเป็นหลักสูตรพยาบาลศาสตรบัณฑิต และผู้สำเร็จการศึกษาจากวิทยาลัยพยาบาลบรมราชชนนี นราธิวาส ได้รับปริญญาบัตรของมหาวิทยาลัยสงขลานคริทร์
พ.ศ. 2548  มหาวิทยาลัยนราธิวาสราชนครินทร์ ได้จัดตั้งขึ้นตามพระราชบัญญัติมหาวิทยาลัยนราธิวาสราชนครินทร์ โดยได้หลอมรวมเอาสถาบันการศึกษาในพื้นที่ที่มีอยู่เดิมคือ วิทยาลัยพยาบาลบรมราชชนนี นราธิวาส สังกัด สถาบันพระบรมราชชนก กระทรวงสาธารณสุข วิทยาลัยเทคนิคนราธิวาส วิทยาลัยเกษตรและเทคโนโลยีนราธิวาส วิทยาลัยการอาชีพตากใบ ซึ่งสังกัดกระทรวงศึกษาธิการ มาหลอมรวมเป็นมหาวิทยาลัยนราธิวาสราชนครินทร์ โดยรัฐบาลมีนโยบายให้เป็นมหาวิทยาลัยท้องถิ่นที่จัดการศึกษาระดับอุดมศึกษาและต่ำกว่า เพื่อขยายโอกาสทางการศึกษาและการพัฒนาท้องถิ่นเป็นสำคัญ วิทยาลัยพยาบาลบรมราชชนนี นราธิวาส ซึ่งได้รับการสถาปนาให้มีสถานภาพเป็นคณะวิชาในมหาวิทยาลัยนราธิวาสราชนครินทร์ คือคณะพยาบาลศาสตร์ ซึ่งมีภารกิจในการจัดการศึกษาเพื่อผลิตบุคลากรพยาบาลทั้งระดับวิชาชีพ และต่ำกว่า เพื่อตอบสนองความต้องการของสังคม
หลักสูตร

หลักสูตรพยาบาลศาสตรบัณฑิต
หลักสูตรผู้ช่วยพยาบาล
หลักสูตรพยาบาลศาสตรมหาบัณฑิต
แหล่งข้อมูลอื่น

มหาวิทยาลัยนราธิวาสราชนครินทร์
คณะพยาบาลศาสตร์ มหาวิทยาลัยนราธิวาสราชนครินทร์ เก็บถาวร 2013-03-01 ที่ เวย์แบ็กแมชชีน
| ด ค กมหาวิทยาลัยนราธิวาสราชนครินทร์ |
| --- | --- |
คณะ: เกษตรศาสตร์ • พยาบาลศาสตร์ • แพทยศาสตร์ • วิทยาการจัดการ • วิทยาศาสตร์และเทคโนโลยี • วิศวกรรมศาสตร์ • ศิลปศาสตร์
วิทยาลัย: วิทยาลัยเทคนิคนราธิวาส • วิทยาลัยการอาชีพตากใบ • วิทยาลัยเกษตรและเทคโนโลยีนราธิวาส
สถาบัน: สถาบันอิสลามและอาหรับศึกษา
หมวดหมู่ • โครงการ • สถานีย่อย
| ด ค กรายชื่อโรงเรียนการพยาบาลในประเทศไทย  |
| --- | --- |
สถาบันอุดมศึกษาของรัฐ: นเรศวร • นครพนม • นราธิวาสราชนครินทร์ • มหาสารคาม • สุโขทัยธรรมาธิราช •  อุบลราชธานี
สถาบันอุดมศึกษาในกำกับของรัฐ: เกษตรศาสตร์ •  การพยาบาลศรีสวรินทิรา • ขอนแก่น • จุฬาลงกรณ์  • จุฬาภรณ์ • เชียงใหม่ • แม่ฟ้าหลวง • นวมินทราธิราช • พะเยา • ทักษิณ • ธรรมศาสตร์ • บูรพา • มหิดล (พยาบาลศาสตร์ • แพทยศาสตร์รามาธิบดี • พยาบาลศาสตร์ นครสวรรค์ • พยาบาลศาสตร์ อำนาจเจริญ) • วลัยลักษณ์ • ศรีนครินทรวิโรฒ • สงขลานครินทร์ (พยาบาลศาสตร์ หาดใหญ่ • พยาบาลศาสตร์ ปัตตานี) • สุรนารี • วลัยลักษณ์ • สวนดุสิต
สถาบันอุดมศึกษาของรัฐ กลุ่มมหาวิทยาลัยราชภัฎ: เชียงราย •  สวนสุนันทา • ชัยภูมิ • นครปฐม • นครราชสีมา  • ร้อยเอ็ด • เพชรบุรี  • สุราษฎร์ธานี • อุบลราชธานี • อุดรธานี
สถาบันอุดมศึกษาของรัฐ กลุ่มมหาวิทยาลัยเทคโนโลยีราชมงคล: ธัญบุรี
วิทยาลัยพยาบาลบรมราชชนนี ในสังกัดคณะพยาบาลศาสตร์ สถาบันพระบรมราชชนก: กรุงเทพ • ขอนแก่น • จักรีรัช • จังหวัดนนทบุรี • ชลบุรี • ชัยนาท • เชียงใหม่ • ตรัง • นครราชสีมา • นครลำปาง • นครศรีธรรมราช • นพรัตน์วชิระ • พระพุทธบาท • พะเยา • พุทธชินราช • ยะลา • ราชบุรี • สงขลา • สรรพสิทธิประสงค์ • สระบุรี • สวรรค์ประชารักษ์ นครสวรรค์ • สุพรรณบรี • สุราษฎร์ธานี • สุรินทร์ • อุดรธานี • อุตรดิตถ์
วิทยาลัยพยาบาล  ในสังกัดคณะพยาบาลศาสตร์ สถาบันพระบรมราชชนก: พระจอมเกล้า จังหวัดเพชรบุรี • พระปกเกล้า จันทบุรี • ศรีมหาสารคาม
วิทยาลัยของรัฐ: พยาบาลกองทัพบก • พยาบาลกองทัพเรือ • พยาบาลตำรวจ • พยาบาลทหารอากาศ
สถาบันอุดมศึกษาเอกชน: กรุงเทพธนบุรี • เกษมบัณฑิต • คริสเตียน • เฉลิมกาญจนา • ชินวัตร • เชียงราย • นานาชาติเอเชีย-แปซิฟิก • ปทุมธานี • พายัพ • รังสิต • ราชธานี • ราชธานี (อุดรธานี) • วงษ์ชวลิตกุล  • เวสเทิร์น (วัชรพล) • เวสเทิร์น (กาญจนบุรี) • เวสเทิร์น (บุรีรัมย์) • สยาม • หัวเฉียวเฉลิมพระเกียรติ • อีสเทิร์นเอเชีย • อัสสัมชัญ • เซนต์หลุยส์ • นานาชาติเซนต์เทเรซา • บัณฑิตเอเซีย
รายชื่อ • หมวดหมู่ • โครงการ • สถานีย่อย
คณะสหเวชศาสตร์ จุฬาลงกรณ์มหาวิทยาลัย

| --- | --- |
Faculty of Allied Health Sciences,  Chulalongkorn University
ชื่อเดิม: ภาควิชาเทคนิคการแพทย์ คณะแพทยศาสตร์ จุฬาลงกรณ์มหาวิทยาลัย
สถาปนา: 16 พฤศจิกายน พ.ศ. 2534; 33 ปีก่อน (2534-11-16)
สังกัดการศึกษา: จุฬาลงกรณ์มหาวิทยาลัย
คณบดี: ผู้ช่วยศาสตราจารย์ ดร.ทนพ.เทวิน เทนคำเนาว์
ที่อยู่: 154 อาคารจุฬาพัฒน์ 1 ซอยจุฬาลงกรณ์ 12 ถนนพระรามที่ 1 แขวงวังใหม่ เขตปทุมวัน กรุงเทพมหานคร 10330
สี:   สีม่วงคราม
เว็บไซต์: www.ahs.chula.ac.th

คณะสหเวชศาสตร์ จุฬาลงกรณ์มหาวิทยาลัย มีประวัติความสืบเนื่องจากการเปิดสอนหลักสูตรเทคนิคการแพทย์ของโรงเรียนเทคนิคการแพทย์ มหาวิทยาลัยแพทยศาสตร์ (ปัจจุบัน คือ คณะเทคนิคการแพทย์ มหาวิทยาลัยมหิดล) ณ โรงพยาบาลจุฬาลงกรณ์ สภากาชาดไทย เมื่อปี พ.ศ. 2502 ซึ่งต่อมาได้มีการโอนคณะเทคนิคการแพทย์ มหาวิทยาลัยมหิดลในส่วนที่ตั้งอยู่ภายในโรงพยาบาลจุฬาลงกรณ์มาสังกัดแผนกวิชาเวชศาสตร์ชันสูตร คณะแพทยศาสตร์ จุฬาลงกรณ์มหาวิทยาลัย ในปี พ.ศ. 2514 และมีการพัฒนาขึ้นเป็นภาควิชาเทคนิคการแพทย์ คณะแพทยศาสตร์ จุฬาลงกรณ์มหาวิทยาลัย จนกระทั่ง จัดตั้งเป็นคณะสหเวชศาสตร์เมื่อวันที่ 16 พฤศจิกายน พ.ศ. 2534 ซึ่งนับเป็นคณะลำดับที่ 17 ของจุฬาลงกรณ์มหาวิทยาลัยและถือเป็นคณะสหเวชศาสตร์แห่งแรกของประเทศไทย โดยมีหน้าที่ในการผลิตบัณฑิตสาขาวิชาในกลุ่มวิทยาศาสตร์สุขภาพต่าง ๆ ทั้งเทคนิคการแพทย์ กายภาพบำบัด และรังสีเทคนิคเป็นต้น
ปัจจุบัน คณะสหเวชศาสตร์ จุฬาลงกรณ์มหาวิทยาลัย เปิดสอนหลักสูตรระดับปริญญาบัณฑิตใน 4 สาขาวิชา ได้แก่ สาขาวิชาเทคนิคการแพทย์ สาขาวิชากายภาพบำบัด สาขาวิชาโภชนาการและการกำหนดอาหาร และสาขาวิชารังสีเทคนิค นอกจากนี้ยังเปิดสอนในระดับบัณฑิตศึกษา แบ่งเป็น ระดับปริญญาโท 5 สาขาวิชาและระดับปริญญาเอก 5 สาขาวิชา
หน่วยงานและการศึกษา > ภาควิชา

เมื่อเริ่มจัดตั้งคณะมีการแบ่งส่วนราชการภายในออกเป็น 5 ภาควิชา ได้แก่ ภาควิชากายภาพบำบัด ภาควิชาเคมีคลินิก ภาควิชาจุลทรรศน์ศาสตร์คลินิก ภาควิชารังสีเทคนิค และภาควิชาเวชศาสตร์การธนาคารเลือด เพื่อรองรับการจัดการเรียนการสอนในสาขาวิชากายภาพบำบัด เทคนิคการแพทย์ และรังสีเทคนิค อย่างไรก็ตาม ทางคณะยังไม่สามารถเปิดหลักสูตรระดับปริญญาบัณฑิต สาขารังสีเทคนิคได้ จนกระทั่ง มีการจัดแบ่งหน่วยงานภายในคณะขึ้นใหม่ในปี พ.ศ. 2554 ได้มีการยุบ เพิ่ม และเปลี่ยนชื่อภาควิชาบางส่วนเพื่อความมีประสิทธิภาพในการดำเนินการตามวัตถุประสงค์และพันธกิจของคณะ ปัจจุบัน คณะสหเวชศาสตร์มีการจัดแบ่งภาควิชาออกเป็น 6 ภาควิชา ดังนี้
ภาควิชากายภาพบำบัด
ภาควิชาเคมีคลินิก
ภาควิชาจุลทรรศน์ศาสตร์คลินิก
ภาควิชาเวชศาสตร์การธนาคารเลือดและจุลชีววิทยาคลินิก
ภาควิชาโภชนาการและการกำหนดอาหาร
ภาควิชารังสีเทคนิคและฟิสิกส์ทางการแพทย์
หน่วยงานและการศึกษา > หลักสูตรการศึกษา

คณะสหเวชศาสตร์ ประกอบด้วย 6 ภาควิชา เปิดการเรียนการสอนในระดับปริญญาตรีใน 4 สาขาวิชาชีพ ได้แก่ เทคนิคการแพทย์ กายภาพบำบัด โภชนาการและการกำหนดอาหาร และรังสีเทคนิค โดยหลักสูตรวิทยาศาสตรบัณฑิต สาขาวิชาเทคนิคการแพทย์ และหลักสูตรวิทยาศาสตรบัณฑิต สาขาวิชากายภาพบำบัด ได้ผ่านการรับรองจากสภาเทคนิคการแพทย์และสภากายภาพบำบัดเป็นที่เรียบร้อยแล้ว ทำให้บัณฑิตสามารถขอขึ้นทะเบียนสอบและขอรับใบอนุญาตเป็นผู้ประกอบวิชาชีพดังกล่าวได้
ทั้งนี้ การเรียนการสอนในหลักสูตรปริญญาบัณฑิตใช้เวลาในการศึกษาตลอดหลักสูตรไม่ต่ำกว่า 4 ปี แต่ไม่เกิน 8 ปี เป็นไปตามระเบียบและข้อบังคับของจุฬาลงกรณ์มหาวิทยาลัย นอกจากนี้ ยังเปิดโอกาสให้นิสิตสามารถลงทะเบียนเรียนกลุ่มวิชาโทที่เปิดสอนในคณะสหเวชศาสตร์หรือกลุ่มวิชาโทข้ามสาขาในต่างคณะได้ 1 สาขาวิชา (15 หน่วยกิต) ตามความสามารถและความสนใจของนิสิต
ทางคณะฯ ยังจัดการเรียนการสอนในระดับบัณฑิตศึกษา ได้แก่ ระดับปริญญาโท 5 หลักสูตร และระดับปริญญาเอก 5 หลักสูตร และได้ร่วมมือกับบัณฑิตวิทยาลัย คณะแพทยศาสตร์ คณะทันตแพทยศาสตร์ คณะเภสัชศาสตร์ และคณะสัตวแพทยศาสตร์ จัดการเรียนการสอนในระดับปริญญาเอก 1 สหสาขาวิชา ได้แก่ สหสาขาชีวเวชศาสตร์ โดยหลักสูตรที่คณะเปิดการเรียนการสอน มีดังนี้
| ปริญญาตรี | ปริญญาโท | ปริญญาเอก |
| --- | --- | --- |
|  หลักสูตรวิทยาศาสตรบัณฑิต สาขาวิชาเทคนิคการแพทย์  สาขาวิชากายภาพบำบัด  สาขาวิชาโภชนาการและการกำหนดอาหาร  สาขาวิชารังสีเทคนิค |  หลักสูตรวิทยาศาสตรมหาบัณฑิต สาขาวิชาชีวเคมีคลินิกและอณูทางการแพทย์  สาขาวิชาวิทยาศาสตร์โลหิตวิทยาคลินิก  สาขาวิชาวิทยาศาสตร์ระดับโมเลกุลทางจุลชีววิทยาทางการแพทย์และวิทยาภูมิคุ้มกัน หลักสูตรพิเศษ (หลักสูตรนอกเวลาราชการ)  สาขาวิชากายภาพบำบัด แขนงวิชากายภาพบำบัดทางระบบกระดูกและกล้ามเนื้อ  แขนงวิชาการภาพบำบัดด้วยวิธีการดัดดึง  แขนงวิชาการภาพบำบัดทางระบบประสาท  แขนงวิชาการภาพบำบัดในเด็ก  แขนงวิชาการภาพบำบัดทางระบบทางเดินหายใจและหัวใจ  สาขาวิชาอาหารและโภชนาการ (หลักสูตรนานาชาติ) แขนงวิชาโภชนบำบัดทางการแพทย์  แขนงวิชาโภชนชีวเคมี  แขนงวิชาอาหารและโภชนาการประยุกต์ |  หลักสูตรวิทยาศาสตรดุษฎีบัณฑิต สาขาวิชาชีวเคมีคลินิกและอณูทางการแพทย์  สาขาวิชาวิทยาศาสตร์โลหิตวิทยาคลินิก  สาขาวิชาวิทยาศาสตร์ระดับโมเลกุลทางจุลชีววิทยาทางการแพทย์และวิทยาภูมิคุ้มกัน  สาขาวิชากายภาพบำบัด แขนงวิชากายภาพบำบัดทางระบบกระดูกและกล้ามเนื้อ  แขนงวิชาการภาพบำบัดด้วยวิธีการดัดดึง  แขนงวิชาการภาพบำบัดทางระบบประสาท  แขนงวิชาการภาพบำบัดในเด็ก  แขนงวิชาการภาพบำบัดทางระบบทางเดินหายใจและหัวใจ  สาขาวิชาอาหารและโภชนาการ (หลักสูตรนานาชาติ) แขนงวิชาโภชนบำบัดทางการแพทย์  แขนงวิชาโภชนชีวเคมี  แขนงวิชาอาหารและโภชนาการประยุกต์  สหสาขาชีวเวชศาสตร์ |